༄༅༅། །གསོལ་བརྟན་བདེ་ལེགས་ཆར་འབེབས་མ་
ཞེས་བྱ་བ་བཞུགས་སོ། །
༄༅། །ན་མོ་གུ་རུ་མཉྫུ་གྷོ་ཥཱ་ཡ། །རབ་འབྱམས་རྒྱལ་བའི་མཁྱེན་བརྩེ་
གཅིག་བསྡུས་ནས། །རབ་མང་འགྲོ་བ་འདྲེན་ཕྱིར་དུས་མཐའ་འདིར། །རབ་
མཛེས་ངུར་སྨྲིག་འཛིན་པའི་གཙོར་གྱུར་པ། །རབ་འབྱམས་རྒྱལ་བའི་དབང་བོར་
གསོལ་བ་འདེབས། །ངག་དབང་འཇམ་མགོན་བློ་བཟང་རྒྱལ་བ་ཡི། །བསྟན་
པའི་རྒྱལ་མཚན་ཕྱོགས་བཅུར་བསྒྲེང་བའི་ཕྱིར། །སྨྲ་བའི་ཉི་མ་ཁྱེད་རྣམས་ནོར་
འཛིན་གཞིར། །མི་འགྱུར་འཕྲིན་ལས་རྒྱུ་མཚོའི་མཐར་ཁྱབ་གསོལ། །ལེགས་
བཤད་ཆུ་རྒྱུན་རྒྱུན་ཆད་མེད་པ་ཡི། །སྒྲིབ་གཉིས་དྲི་མ་མ་ལུས་ཀུན་བཀྲུས་ནས། །
མར་གྱུར་འགྲོ་ཀུན་ཀུན་མཁྱེན་ཡེ་ཤེས་སར། །ལེགས་པར་འཁྲིད་མཁས་མཁས་
རྣམས་ཞབས་བརྟན་གསོལ། །མི་ཕྱེད་དད་པས་དེ་ལྟར་གསོལ་བཏབ་མཐུས།
མཆོག་ཁྱེད་རྣམས་འོག་མིན་མགོན་པོ་ལྟར། །མི་སོགས་འགྲོ་ཀུན་སྲིད་ལས་མ་གྲོལ་
བར། །མི་འགྱུར་རྟག་བརྟན་ཆོས་འཁོར་བསྐོར་བར་བསྐུལ། །བདག་ཀྱང་བདག་
ཉིད་ཆེན་པོ་ཁྱེད་རྣམས་ཀྱིས། །སྐྱེ་ཞིང་སྐྱེ་བར་འབྲལ་མེད་རྗེས་བཟུང་སྟེ། །
མཛད་པའི་མཛད་མཆོག་གསུང་གི་བདུད་རྩི་ལ། །རྟག་ཏུ་རྟག་ཏུ་ངུ་བཞིན་སྤྱོད་པར་
་རི་
165

ཤོག །གཞན་ཡང་ནང་འཁྲུག་ལ་སོགས་མི་མཐུན་ཕྱོགས། །ཕྱོགས་འདིའི་དུས་
ནམ་ཀུན་ཏུ་མི་འབྱུང་ཞིང་། །ཞིང་མཆོག་བདེ་ལྡན་ཡོན་ཏན་ཇི་བཞིན་དུ། །དུས་
རྣམས་ཀུན་ཏུ་བདེ་དགས་ཁྱབ་པར་ཤོག །བསྟན་པའི་གཉེན་གྱུར་བླ་མའི་ཞབས་
II..
ཟུང་བརྟན། །བསྟན་འཛིན་དགེ་འདུན་སྡེ་རྣམས་བཤད་སྒྲུབ་འཕེལ། །བསྟན་
་སྦྱིན་བདག་སྟོབས་འབྱོར་མངའ་ཐང་རྒྱས། །བསྟན་པ་ཕྱོགས་བཅུར་རྒྱས་པའི་
་ཁ
བཀྲ་ཤིས་ཤོག །ཅེས་པ་འདི་ནི་རིགས་བརྒྱའི་ཁྱབ་བདག་དཔལ་ལྡན་བླ་མ་དམ་པ་ངག་དབང་
བློ་བཟང་བསྟན་པའི་རྒྱལ་མཚན་དཔལ་བཟང་བོའི་ཞབས་པད་བརྟན་བཞུགས་དང་བཅས་ལྷན་
ཅིག་ངེད་རང་ཡང་ཝ་སྐྱེས་སེང་ལྤགས་གྱོན་འདྲར་གྲལ་དུ་བཞག་ནས་གསོལ་བ་བཏབ་ཆོག་པ་
ཞིག་དགོས་ཞེས་ཀྱེར་སྟེང་རི་ཁྲོད་པ་རྣམས་ཀྱིས་གོས་དང་ཁ་དར་རས་ཡུག་བཅས་བསྐུལ་ཚེ་
འདོད་ཡོན་གྱི་སྲེད་པས་ངོ་བོ་ཕྱིར་བཟློག་མ་ནུས་པ་དང་། སྐྱབས་མགོན་གོང་ས་ཆེན་པོར་དད་
༡. འ་
༥
པའི་དད་སྲེད་འདྲེས་མའི་མྱོས་ཚེ་བློ་བཟང་བསྟན་པའི་ཉི་མས་བདེ་ཆེན་ཆོས་གླིང་དུ་སྦྱར་རྗེས་
སླར་ཡང་ཁྱབ་བདག་རྡོ་རྗེ་འཆང་དབང་བཀའ་དྲིན་གསུམ་ལྡན་དཔལ་ལྡན་བླ་མ་དམ་པ་ངག་
དབང་བློ་བཟང་བཀྲ་ཤིས་དཔལ་བཟང་བོའི་མཆོག་སྤྲུལ་ངག་དབང་བློ་བཟང་བསྟན་འཛིན་
རྒྱ་མཚོ་དང་།
དང་། སྐྱབས་མགོན་གང་དེའི་རྒྱལ་ཚབ་ཏུ་མངོན་པར་དབང་བསྐུར་བ་ཡོངས་རྫོགས་
རྦསྟན་པའི་མངའ་བདག་ཆོས་རྗེ་ངག་དབང་འཕྲིན་ལས་པའི་ཞབས་བརྟན་དང་བཅས་ཐམས་
ཅད་ཚང་མར་ལྷན་ཅིག་གསོལ་བ་བཏབ་ཆོག་པ་ཞིག་དགོས་ཞེས་བྱང་འདྲེན་སྔགས་རམས་པ་
བློ་བཟང་རིན་ཆེན་གྱིས་བསྐུལ་ཚེ། དེང་དུས་ཧ་ཅང་མང་ན་སྒྱིད་ལུག་ཅིང་ཉུང་ན་དགའ་བར་
འདུག་གཤིས་ཚིགས་བཞི་གཅིག་གི་ནང་དུ་མཚན་རྣམས་བཞག་སྟེ་ཀ་ལྟ་སོགས་ཀྱིས་གསལ་
བར་བྱས་པའི་ཡི་གེ་བ་ནི་རབ་འབྱམས་སྨྲ་བ་འཇམ་དབྱངས་ཕུན་ཚོགས་སོ། །འདིས་ཀྱང་
འཇམ་མགོན་རྒྱལ་བ་གཉིས་པའི་བསྟན་པ་ཕྱོགས་བཅུར་རྒྱས་པར་གྱུར་ཅིག། །།
166